ኢትዮጰያና ግብጽ ግንኙነታቸው አጠናክረው ለመቀጠል ተስማሙ
 – ኢትዮጵያና ግብጽ የሁለትዮሽ ግንኙነታቸውን አጠናክረው ለመቀጠል መስማማታቸውን የሁለቱ አገራት የውጭ ጉዳይ ሚኒስትሮች ባወጡት የጋራ መግለጫ አስታወቁ።ዶ/ር ቴዎድሮስ አድሃኖምና  ሞሃመድ ካማል አመር በአዲስ አበባ ተገናኝተው ባደረጉት ውይይት ሁለቱ  አገራት በመተማመንና በግልጽነት ላይ የተመሰረተ መልካም ግንኙነታቸውን አጠናክረው ይቀጥላሉ።የታላቁ ህዳሴ ግድብን በሚመለከት የቴክኒክ ኮሚቴው በጥናቱ ላይ ያስቀመጣቸው ታሳቢ መፍትሄዎችና አስተያየቶች አተገባበር  ላይ ሱዳንን ጨምረው የሶስትዮሽ ምክክር ለማድረግ መስማማታቸውንም  መግለጫው ጠቁሟል።ግብጽ በግድቡ ምክንያት በሚትጠቀመው ውሃ ላይ ሊደርስ የሚችለው አሉታዊ ጫና  እንዳሳሰባት የአገሪቱ የውጭ ጉዳይ ሚኒስትር  ሞሃመድ ካማል  የገለጹ ሲሆን ዶ/ር ተቴዎድሮስ አድሃኖም በበኩላቸው ታላቁ የህዳሴ ግድብ ለኤሌክትሪክ ማመንጫነት ብቻ የሚውል በመሆኑ ግብጽ ላይ አሉታዊ ጫና እንደሌለው አስረድተዋል።ሁለቱ ወገኖች  የኢትዮጵያ የልማት እቅድም ሆነ የታችኛው የተፋሰስ አገራት የውሃ ፍላጎት ባገናዘበ መልኩ ለመንቀሳቀስም ተስማምተዋል። ዶ/ር ቴዎድሮስ አድሃኖም አያይዘውም ኢትዮጵያ ቀደም ሲል ስትከተለው የነበረው ሁሉንም ወገን ተጠቃሚ የሚያደርግ  አሰራር ተክትላ   ልማቷን እንደሚታስቀጥል ተናግረዋል። 